Diari Oficial de la Generalitat Valenciana


Sumari del DOGV 2265, del 12-05-1994 (1994/831379)

ORDRE de 15 d'abril de 1994, de la Conselleria d'Agricultura, Pesca i Alimentació, per la qual es modifica l'Ordre de 28 d'abril de 1989, que regula la concessió de subvencions per a la millora de la planta ornamental i de la flor tallada.
-----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/04/15/(1)/dof/vci/html**

### Dades del document

Número de DOGV
:   2265

Data del DOGV
:   12-05-1994

Secció del DOGV
:   DISPOSICIONS GENERALS

Número del document
:   1994/831379


Data del document
:   15-04-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 15 d'abril de 1994, de la Conselleria d'Agricultura, Pesca i Alimentació, per la qual es modifica l'Ordre de 28 d'abril de 1989, que regula la concessió de subvencions per a la millora de la planta ornamental i de la flor tallada. [94/2626]  
Durant la vigència de l'Ordre de 28 de abril de 1989 s'ha comprovat que, amb les dates límit actuals de presentació de sol·licituds, la tramitació dels expedients s'acumula en els últims mesos de l'exercici econòmic, amb la consegüent imbricació entre exercicis, per no haver temps material per a l'execució i la inspecció de les obres.  
D'altra banda, es considera oportú incloure, en aquesta línia d'ajuda, els vivers productors de plantes hortícoles de la Comunitat Valenciana, ja que la nova normativa fitosanitària de la Unió Europea els obliga a efectuar inversions per a millorar la qualitat de les seues produccions, aquesta finalitat coincideix amb la de l'ordre esmentada.  
Per això, a proposta de la Direcció General de Producció Agrària i Pesca,  
ORDENE:  
Article primer  
S'amplia l'àmbit d'aplicació de l'Ordre de 28 d'abril de 1989, que passa a regular la concessió de subvencions per a la millora de la planta ornamental, la flor tallada i els planters d'hortícoles.  
Article segon  
S'inclou en l'article segon de l'ordre un nou apartat amb el següent text:  
d) Els vivers de plantes hortícoles o planteristes inscrits en el Registre Provisional de Productors de Plantes de Viver.  
Article tercer  
El text de l'article cinqué es substitueix pel següent:  
El termini de presentació de sol·licituds conclourà el 15 de maig de cada any, i la data límit per a la justificació de les obres objecte de subvenció serà el 15 d'octubre.  
Article quart  
S'afig a l'article sisé el següent apartat:  
d) No seran subvencionables les despeses de manteniment ni l'adquisició de material fungible.  
DISPOSICIÓ TRANSITÒRIA  
Per a la present campanya de 1994 el termini de presentació de sol·licituds conclourà el dia 15 de juny.  
DISPOSICIÓ FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Valencia, 15 d'abril de 1994  
El conseller d'Agricultura, Pesca i Alimentació  
JOSEP MARIA COLL I COMIN


Còpia Permalink ELI